送吳顯道五首  其一
作者：王安石
朝代：宋

paragraphs: 五湖大浪如銀山，問君西遊何當還。
以手撫膺坐長嘆，空手無金行路難。
丈夫意有在，吾徒且加餐。
屏風九疊雲錦張，千峰如連環。
上有橫河斷海之浮雲，可望不可攀。
飛空結樓臺，動影裊窕沖融間。
沛然乘天遊，下看塵世悲人寰。
泊舟潯陽郭，去去翔寥廓。
君今幸未成老翁，衰老不復如今樂。